hotchpotch/miracl-hf-unified huggingface dataset:
Alex Rider &amp; kovisten koulu
Alex Rider & kovisten koulu () on Anthony Horowitzin kirjoittama nuortenkirja. Kirja on toinen osa Alex Rider -kirjasarjassa. Kirjan alkuteos julkaistiin vuonna 2001.
Kirjasarjan toisessa osassa Britannian salainen tiedustelupalvelu, M16 lähettää Alexin Ranskan Alpeille rikkaiden poikien sisäoppilaitokseen, koska useamman pojan isä on kuollut salaperäisissä olosuhteissa. Alex naamioituu Alex Friendiksi ja muuttaa Sir David Friendin perheen luokse päästäkseen sisään Point Blanciin, jota johtavat tohtori Grief ja rouva Stellenbosch. Selvittäessään oppilaitoksen toimintaa Alex kuulee Gemini-projektista. Tohtori Grief on luonut itsestään klooneja, joille hän luo leikkaussalissa sisäoppilaitoksen kuuden pojan kasvot. Alex ottaa yhteyttä tiedustelupalveluun päästäkseen pois Alpeilta mutta Alex on esittänyt rooliaan niin uskottavasti, että M16 pitää häntä epäluotettavana. Pian Alexin oikea henkilöllisyys paljastuu ja hänen on päästävä pois ilman M16 apua.
Kauko Tiili
Kauko Valio Tiili (14. tammikuuta 1912 Ravansaari – 6. lokakuuta 1987) oli suomalainen tykistöupseeri ja muistelmakirjailija.
Tiili kävi Viipurin suomalaisen lyseon ja aikoi sitten aluksi toimittajaksi mutta hänestä tuli kuitenkin 1930-luvun lopulla aktiiviupseeri. Talvisodan ajan Tiili oli KTR 2:n patterin päällikkönä Kyyrölässä. Sotien jälkeen Tiili jatkoi puolustusvoimain palveluksessa.
Kauko Tiilen veljenpoika Markku Tiili on toimittanut Tiilen käsikirjoituksen pohjalta kaksi muistelmateosta "Ravansaaren poika" ja "Tykistöupseeri talvisodassa".
Maidonjalostajien ja meijeritukkukauppiaiden liitto
Maidonjalostajien ja meijeritukkukauppiaiden liitto ry. (M2L) perustettiin vuonna 2011 meijerialan edunvalvojaksi ja työnantajaliitoksi. M2L:n perustajajäsenet ovat Valio Oy ja sen kaksi tytäryhtiötä: Nordic Dairy Holding ja Smeds&co. Myöhemmin M2L:n jäseneksi liittyi Valion omistajaosuuskuntia: Osuuskunta Tuottajain Maito, Osuuskunta Pohjolan Maito, Osuuskunta Maitosuomi, Osuuskunta Länsi-Maito, Osuuskunta Normilk ja Mejeriandelslaget Milka.
M2L toimii osapuolena meijerialan työehtosopimusneuvotteluissa. Yhdistyksen jäsenyys on avoin kaikille alan toimijoille. Yhdistyksen toiminnanjohtaja on Riitta Brandt.
Ahti Kylmänen
Ahti Olavi Kylmänen (26. toukokuuta 1912 Kempele – 9. maaliskuuta 1996 Oulu) oli suomalainen betonimies ja kirjailija.
Ahti Kylmänen työskenteli betonimiehenä Oulu Oy:n Nuottasaaren tehtaalla 1937–1972. Hän kirjoitti nimimerkillä "Salttu" oululaiseen Kaleva-lehteen "Viikon varrelta" otsikon alla pakinoita 1946–1993. Kylmänen kirjoitti myös runoja Nyyrikki- ja Sirpale-lehtiin nimimerkeillä "Tauno Satama", "Olavi Meri" ja "Jarmo Routa" ja lisäksi hänen runojaan ilmestyi hOulu Oy:n "Hakkeita"-perhelehdessä vuosina 1947–1972.
Ahti Kylmäsen poika Aarre Olavi Kylmänen on kirjoittanut vuonna 2002 isästään elämäkerran "Ahti Olavi 'Salttu' Kylmänen – kynän, kiekon ja kuulan mestari 1912-1996". Kirjassa on mukana myös Ahti Kylmäsen kirjoittamia runoja.
Pertti Mustajoki
Pertti Paavali Mustajoki (s. ) on sisätautien erikoislääkäri, professori, painonhallinnan asiantuntija, tieteen popularisoija ja kirjailija. Hän on tutkinut ja hoitanut lihavuutta yli kahdenkymmenen vuoden ajan.
Hänen mukaansa lihavuusepidemian syyt tiedetään hyvin ja ne ovat samat kaikkialla maailmassa: ”Syynä ovat yhteiskuntamme ja elinympäristömme muuttuminen lihottavaksi viimeisten vuosikymmenten kuluessa.” Hän tarkentaa syyksi vähentyneen liikunnan ja lisääntyneen energiapitoisen ruuan kuten makeiset, jäätelö, pikaruoka, sipsit ja virvoitusjuomat.
Suomen tietokirjailijat ry palkitsi Pertti Mustajoen Tietokirjailijapalkinnolla 2008.
Pertti Mustajoen veli on professori Arto Mustajoki.
Anni Paananen
Anni Paananen (s. 29. huhtikuuta 1971) on entinen suomalainen kolmiloikkaaja. Hän edusti Iisalmen Visaa ja hänen valmentajinaan toimivat Pirkko Venäläinen ja Harri M. Hakkarainen. Kalevan kisoissa Paananen saavutti kaksi pronssia ja sisäratojen SM-kilpailuista kaksi kultaa, kaksi hopeaa ja kaksi pronssia. Virallisissa kilpailuissa hän ei ole esiintynyt vuoden 1999 jälkeen. Paanasen ennätys 13,35 metriä on vuodelta 1999 ja se oikeuttaa Suomen kaikkien aikojen tilastossa sijaan 14.
Huawei U8800
Huawei U8800 Ideos X5 on kosketusnäyttöllinen matkapuhelin, joka käyttää Android-käyttöjärjestelmää ja joka on suunnattu keskiluokan puhelinmarkkinoille. Se tuli Suomessa myyntiin joulukuussa 2010, ja sen normaalihinta tuolloin oli 279 euroa.
Puhelimen etupuolella on 3,8 tuuman kosketusnäyttö, sen alapuolella tyypilliset Android-kosketusnäppäimet. Äänenvoimakkuutta säätelevä painike on vasemmassa reunassa, USB-portti alareunassa, yläreunassa on virtanäppäin ja kuulokeliitäntä. Takana ylhäällä sijaitsee kameran linssi, sen vieressä LED-salama. Takana on myös handsfree-kaiutin.
Kollokaatio
Kollokaatio tarkoittaa sanojen taipumusta esiintyä yhdessä vakiintuneena ilmauksena. Se on toisin sanoen sanan ja sen kollokaattien eli kontekstissa esiintyvien sanojen muodostama yhdistelmä. Yleensä rakenne on toistuva.
Ne saattavat muodostaa termin tai terminologisen fraasin.
Tim Minchin
Timothy David ”Tim” Minchin (s. 7. lokakuuta 1975 Northampton, Iso-Britannia) on australialainen koomikko, näyttelijä ja muusikko.
Minchin on parhaiten tunnettu musiikkikomediastaan, jota hän on esittänyt kuudella CD:llä, kolmella DVD:llä ja lukuisissa live-esityksissä kansainvälisesti. Hän on myös esiintynyt televisio-ohjelmissa Australiassa, Britanniassa ja Yhdysvalloissa. Minchin vietti lapsuutensa Perthissä, Australiassa. Hän opiskeli University of Western Australiassa ja WAAPA:ssa, ennen kuin muutti Melbourneen vuonna 2002. Hänen läpimurtoshow'nsa oli "Dark Side". Se sai hyvät arviot kriitikoilta ja palkittiin sekä Melbourne International Comedy Festivalissa että 2005 Edinburgh Festival Fringessä vuonna 2005. Tämä lisäsi Minchinin tunnettuutta huomattavasti.
Minchinillä on teatteritausta. Hän on esiintynyt lukuisissa teatteriproduktioissa ja muutamissa pienissä rooleissa Australian TV:ssä. Rhian Skirvingin ohjaama dokumenttielokuva Minchinistä, "Rock N Roll Nerd", julkaistiin vuonna 2008 ja ABC1 lähetti ohjelmaa vuonna 2009. Vuonna 2013 Minchin näytteli "Californication"-sarjan kuudennella kaudella rocktähti Atticus Fetchin roolia.
Minchin on säveltänyt musiikin Olivier-palkittuun menestysmusikaaliin "Matilda the Musical", joka perustuu Roald Dahlin kirjaan "Matilda".
Minchin syntyi Northamptonissa, Isossa-Britanniassa, australialaisille vanhemmille ja kasvoi Perthissä, Länsi-Australiassa.
William Buller
William "Will" Buller (s. 17. syyskuuta 1992 Scarva, Downin kreivikunta, Pohjois-Irlanti) on brittiläinen moottoriurheilija.
Hän aloitti uransa karting-sarjoissa. Vuonna 2007 Buller kilpaili T-Cars sarjassa sijoittuen sarjan toiseksi. Vuonna 2008 Buller kilpaili Formula BMW ja Formula Renault-sarjoissa vaihtelevalla menestyksellä. Vuosina 2008-09 Buller kilpaili Toyota Racing Series-sarjassa sijoittuen sarjan kymmenenneksi kahdella voitollaan. Vuonna 2009 Buller kilpaili Euroopan Formula BMW-sarjassa sijoittuen kymmenenneksi. Vuonna 2010 Buller voitti F3 Brazil Open-sarjan mestaruuden. Hän kilpaili myös Britannian F3-sarjassa sijoittuen kahdeksanneksi. Buller jatkoi sarjassa seuraavana vuonna sijoittuen neljänneksi. Vuonna 2012 Buller kilpaili Formula 3 Euroseries-sarjassa ja GP3-sarjassa Carlin-tallissa. GP3-sarjassa hän saavutti yhden voiton sijoittuen loppupisteissä 15:ksi. F3 Eurosarjassa hän ajoi kaksi voittoa sijoittuen loppupisteissä viidenneksi. Vuonna 2013 Buller kilpaili uudelleen perustetussa Euroopan Formula 3:ssa. Hän jätti kauden kesken ja siirtyi kilpailemaan Formula Renault 3.5 -sarjaan. Hän saavutti 46 pistettä sijoittuen sarjan 11:ksi, vaikka hän tuli mukaan sarjaan kesken kauden. Samana vuonna Buller ajoi myös Britannian Formula 3 -sarjassa sijoittuen sarjan kolmanneksi. Vuonna 2014 Buller ajoi täyden kauden FR 3.5 -sarjassa saavuttaen yhden kolmossijan ja 30 pistettä sijoittuen sarjan 16:ksi.
Buller harrastaa jalkapalloa ja vesiurheilua ja hänen lempikuljettajiaan ovat Kimi Räikkönen ja Fernando Alonso.
Sharrock
Sharrock:
Hotelli Voodoo
Hotelli Voodoo on ja Janne Kuusen ohjaama tv-musiikkielokuva, joka pohjautuu Tuomari Nurmion kappaleisiin. Elokuva esitettiin ensi kerran 7. joulukuuta 1997 TV 1:llä.
Elokuvan juoni kertoo katuojasta nostetusta spurgusta, jota Nurmio itse näyttelee. Ryysyläinen pääsee loistohotelli Voodoon laulajaksi, kun sen vakiotähti Marcello Masturbanni juopottelee itsensä tärviölle.
Hotellissa pitää valtaa mustasukkainen mafiapäällikkö Rasva-Rainer, jonka tyttöystävä Ramona kiinnostuu uudesta solistista. Kadulle potkittu Marcello johtaa ryysyköyhäläiset hotellin lihapatojen ääreen. Valtauksen yhteydessä räjähtää pannu ja syttyy tulipalo.
Pimahtanut Marcello pitää herätyskokouksen, joka päättyy apokalyptiseen bailaukseen. Hotellin katolle laskeutuu lentävä lautanen. Ufossa odottaa muukalaiskaunotar, jonka matkaan mahtuu vain yksi ihminen - Nurmion esittämä laulajakomeetta. Lopussa Maa räjähtää.Elokuvassa kuultavat kappaleet:
YLE Export on julkaissut elokuvan dvd:nä 17. marraskuuta 2010.
Walkers
Walkers on Aseman Lapset ry:ssä kehitetty nuorisotyö, jota myös yhdistys itse järjestää ja ylläpitää Helsingissä. Walkers toimii tällä hetkellä 11 paikkakunnalla ympäri Suomea ja siihen mukaantulo ei maksa taustayhteisölle mitään. Walkers-kahviloiden tärkein toimintamuoto on kahvilatoiminta, jonka kahvilat on suunniteltu alle 18-vuotiaiden kohtaamispaikoiksi. Walkers-toiminta perustuu vapaaehtoistoimintaan.
Walkers-bussi on pääkaupunkiseudulla toimiva nopean reagoinnin työmuoto, jolla pyritään puuttumaan nuoriin liittyviin alueellisiin ilmiöihin, jotka aiheuttavat huolta.
Walkers toimii seuraavilla paikkakunnilla.
Walfrid Hellman
Gustaf Walfrid Hellman (17. marraskuuta 1883 – 7. lokakuuta 1952) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia 300 metrin sotilaskiväärin joukkuepystykilpailussa.
Klimovo (Brjanskin alue)
Klimovo () on kaupunkityyppinen taajama Brjanskin alueen länsiosissa Venäjällä. Se sijaitsee linnuntietä 175 kilometriä maakuntakeskuksesta Brjanskista lounaaseen.
Taajama toimii Klimovon piirin keskuksena. Klimovon piiri rajoittuu etelässä Ukrainan Tšernihivin alueeseen ja lännessä Valko-Venäjän Homelin alueeseen ja naapuripiiriin Zlynkaan. Pohjoispuolella ovat Novozybkov ja Klintsy ympäröivine piireineen ja idässä Starodub piireineen.
Klimovon keskustaajaman asukasluku oli vuoden 2010 väestönlaskennassa 13 892 ja koko maaseutuvaltaisen Klimovon piirin 30 003.
Klimovon kautta kulkee lähinnä rahtiliikenteen käytössä oleva rautatien sivurata Brjanskin ja Homelin välisen pääradan varrelta Novozybkovista kohti Ukrainan Semenivkaaa ja Novhorod-Siverskyitä. Klimovon asemalta kulkee päivittäin henkilöjuna Novozybkovin kautta Moskovaan.
Klimovon piirin länsiosa saastui merkittävästi vuoden 1986 Tšernobylin ydinvoimalan onnettomuudessa vapautuneiden radioaktiivisten hiukkasten kulkeutuessa ja huuhtoutuessa sateen seurauksena alueelle. Onnettomuuden jälkeisinä vuosikymmeninä alueen taloudellinen merkitys on vähentynyt; osa alueen asukkaista on muuttanut tai muuten siirtynyt pois piiristä.
Afrânio da Costa
Afrânio Antônio da Costa (14. maaliskuuta 1892 Macaé – 26. kesäkuuta 1979 Rio de Janeiro) oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai 50 metrin vapaapistoolin yksilökilpailussa hopeaa sekä joukkuekilpailussa pronssia. Lisäksi hän sijoittui 30 metrin kaksintaistelussa neljänneksi.
Eloy
Eloy on saksalainen progressiivista rockia soittava yhtye.
Ocean (albumi)
Ocean on saksalaisen progressiivista rockia esittävän yhtyeen Eloyn kuudes studioalbumi.
Globalisaatiokritiikki ja kansalaisliikkeet
Globalisaatiokritiikki ja kansalaisliikkeet on Raimo Väyrysen vuonna 2001 julkaisema kirja globalisaatiosta ja globalisaatiokritiikistä. Teoksen julkaisi Gaudeamus.
Karpalomehu
Karpalomehu on karpaloista valmistettua mehua. Juomassa on korkea C-vitamiinipitoisuus ja sitä pidetään hyvänä juomana virtsatieinfektiovaikeuksiin. Mehua myydään myös luontaistuotekaupoissa ja se on ainesosa monissa drinkeissä.
Greippimehu
Greippimehu on greipistä valmistettua mehua. Juoma sisältää C-vitamiinia, kuten muutkin hedelmämehut. Mehu on ainesosa monissa drinkeissä.
Greippimehu aiheuttaa yhteisvaikutuksia monien lääkeaineiden kanssa. 
Greippimehun käyttö on kielletty tai sitä tulisi varoa esimerkiksi isradipiinin, felodipiinin, nisodipiinin, lekanidipiinin, simvastatiinin, lovastatiinin, amiodaronin, takrolimuusin, siklosporiinin, verapamiilin, karbamatsepiinin, ketiapiinin, midatsolaamin ja triatsolaamin käytön yhteydessä. Runsasta greippimehun käyttöä on syytä välttää myös atorvastatiinin ja buspironin käytön yhteydessä. Greippimehun käyttöä tulisi varoa yleisesti sellaisten lääkkeiden käytön yhteydessä, jotka metaboloituvat CYP3A4-entsyymin kautta.
Granaattiomenamehu
Granaattiomenamehu on granaattiomenoista valmistettua mehua. Mehua käytetään ruoanlaitossa sekä tuoremehuna että tiivistettyä siirappia, erityisesti persialaiseen ruokaan.
Bille
Bille on 65 kilometriä pitkä joki Schleswig-Holsteinin ja Hampurin alueilla Saksan pohjoisosassa. Joki saa alkunsa Linaun lähistöllä ja laskee Elbeen Hampurissa.
Sarah Lind
Sarah Lind (s. 22. heinäkuuta 1982 Regina, Saskatchewan, Kanada) on kanadalainen Leo-palkittu näyttelijä, joka on useimmiten esiintynyt draamasarjoissa, kuten "Mentors", "Edgemont", "Smallville", "Pirunkaupat" ja "True Justice". Hänet palkittiin kolmesti Leo-palkinnolla draamasarjasta "Edgemont".
Petri Tuunainen
Petri Tuunainen (s. 1968) on laukaalainen freelence-toimittaja, lauluntekijä ja kirjailija. Hän on kirjoittanut sanomalehti Keskisuomalaiseen henkilökuvia iskelmälaulajista, ja kirjoittanut teoksen "Iskelmän tähtitaivas – 500 suomalaista viihdetaiteilijaa" yhdessä Tony Latvan kanssa.
Tuunainen on toiminut myös konserttien järjestäjänä ja toimittanut radio-ohjelmia Eurovision laulukilpailuista Yle Keski-Suomeen, sekä toiminut musiikkiviihdeohjelmien taustatoimittajana. Hänen säveltämiä kappaleita ovat levyttäneet esimerkiksi CatCat, Rexi, Helinä Ilkka ja Kyösti Kytöjoki. Tuunainen on kirjoittanut myös kirjan Armi Aavikosta sekä Veikko Tiiton kanssa kirjan Jamppa Tuomisesta.
Kameralismi
Kameralismi () tarkoittaa merkantilismin saksalaista versiota, joka kiinnitti erityshuomiota valtion rahatalouteen. Se kehittyi riippumatta englantilais-ranskalaisesta merkantilismista. Tunnetuimpia kameralisteja olivat professorit Johann Joachim Becher (1635–1682) sekä Joseph von Sonnenfels 1733-1817 ja Johann von Justi (1717–1771).
Kameralismi oli ainoa merkantalismin muoto, josta kehittyi yliopistollinen oppiaine, kameraalitieteet. Kameralismi vaikutti voimakkaimmin saksankielisissä maissa ja maissa, joiden taloudellisella eliitillä oli kiinteät suhteet saksankielisiin maihin, kuten Ruotsissa, Tanskassa ja Venäjällä. Myöhäisen kameralismin voidaan katsoa olevan saksalainen muoto valistuksesta, joka pyrki luonnontieteiden hyödyntämiseen ruoantuotannossa samaan tapaan kuin fysiokraatit. Erityisesti Joseph von Sonnenfels ja Johann von Justi edustivat vapaamielisiä ajatussuuntia. Justin ansiona pidetään kameraalitieteiden ja hallintotieteiden (Polizeiwissenschaft) erottamista. Kameralismi edisti myös tilastotieteen kehitystä.
Axcil Jefferies
Axcil Jefferies (s. 14. huhtikuuta 1994 Slough, Englanti, Iso-Britannia) on englantilaissyntyinen zimbabwelainen moottoriurheilija. Jefferies kilpaili Formula BMW Pacific-sarjassa vuodet 2009-2010. Hän sijoittui kaudella 2009 kolmanneksi ottaen kaksi voittoa. Vuonna 2010 hän ajoi vain kaksi kilpailua. Vuonna 2012 Jefferies ajoi Formula 2-sarjassa sijoittuen sarjan 12:ksi. Vuonna 2013 Jefferies ajoi kaksi kilpailua Indy Lights -sarjassa. Vuonna 2014 Jefferies ajoi kaksi kilpailua GP2-sarjassa ensimmäisenä zimbabwelaiskuljettajana. Hän ajoi samana vuonna myös jälleen Indy Lights -sarjassa muutamia kilpailuja.
Punaherukkamehu
Punaherukkamehu tai punaviinimarjamehu on punaherukoista valmistettua mehua.
Keravan Naisvoimistelijat
Keravan Naisvoimistelijat on Keravalla toimiva voimisteluseura, joka on perustettu vuonna 1937. Seura järjestää kilpailutoimintaa joukkuevoimistelussa, rytmisessä voimistelussa, kilpa-aerobicissa ja showtanssissa.
Fabian Dahlström
Fabian Dahlström (s. 19. kesäkuuta 1930 Turku) on suomalainen musiikkitieteilijä ja professori. Hän oli Åbo Akademin professori vuosina 1978–1993. Dahlström on Suomen merkittävimpiä Sibelius-tutkijoita, ja hän on toiminut myös pedagogina ja ammattimuusikkona.
Fabian Dahlströmin vanhemmat olivat historianprofessori Svante Dahlström (1883–1965) ja musiikinopettaja Greta o.s. Stenbäck (1887–1978). Suoritettuaan ylioppilastutkinnon vuonna 1948 Dahlström opiskeli musiikkia Sibelius-Akatemiassa ja suoritti klarinetinsoittodiplomin (1951) sekä musiikinopettajan- ja kapellimestarintutkinnon (1955). Hän työskenteli kaupunginkapellimestarina Hangossa 1955–1967. Musiikkitiedettä hän opiskeli Åbo Akademissa ja väitteli tohtoriksi vuonna 1976 tutkimuksellaan Bernhard Henrik Crusellista. Hän hoiti Åbo Akademin musiikkitieteen professuuria viransijaisena 1975–1978 ja vakinaisena 1978–1993 eläkkeelle jäämiseensä saakka. Hän oli myös Turun yliopiston dosentti 1976–1995 sekä Sibelius-museon johtaja.
Dahlström on laatinut Jean Sibeliuksen teosluettelon sekä toimittanut hänen päiväkirjansa ja kirjeenvaihtonsa Axel Carpelanin sekä Adolf Paulin kanssa. Hän oli myös Sibeliuksen koottujen teosten päätoimittajana vuodet 1996–2000. Hän on julkaissut huomionarvoisia tutkimuksia myös Nils-Eric Fougstedtista, soitinhistoriasta ja Itämeren alueen musiikkielämästä. Hän on saanut useita huomionosoituksia, muun muassa Tieto-Finlandian (jaettuna) 1997, Ylen Vuoden musiikkiteko -palkinnon 2005.
Dahlströmin puoliso on filosofian maisteri Inga Wilhelmina Liewendahl, ja heillä on kolme lasta.
Cornelius Warmerdam
Cornelius Warmerdam (22. kesäkuuta 1915 – 13. marraskuuta 2001) oli yhdysvaltalainen seiväshyppääjä. Warmerdam korotti seiväshypyn maailmanennätyksen vuosien 1940 ja 1942 välillä lukemista 454 lukemiin 477. Bambuseipäällä hypätty ennätys säilyi maailmanennätyksenä 15 vuoden ajan. Sisäradalla hän hyppäsi lisäksi 479. Koska maailma oli tuolloin suursodassa, eikä olympiakisoja järjestetty vuosina 1940 ja 1944, Warmerdam ei saanut tilaisuutta saavuttaa kansainvälisiä suurvoittoja. Hän joutui itsekin sotarintamalle kahdeksi vuodeksi ja ryhtyi sen jälkeen seiväshyppyvalmentajaksi.
Baltica
Baltica oli muinainen manner, joka yhdistyi Siperiaan 270 miljoonaa vuotta sitten muodostaen Euraasian laatan. 620 miljoonaa vuotta sitten se sijaitsi lähellä Etelänapaa. Baltica irtosi Pannotiasta 560 miljoonaa vuotta sitten. Se oli pitkään (420 miljoonaa - 90 miljoonaa vuotta sitten) kiinni Pohjois-Amerikassa. Baltican törmätessä Siperiaan ja Etelä-Eurooppaan syntyi nykyinen Eurooppa.
Saint Vitus
Saint Vitus on amerikkalainen vuonna 1979 perustettu doom metalia soittava yhtye. Yhtyeen kokoonpano koostuu perustajajäsenistä kitaristi Dave Chandlerista ja basisti Mark Adamsista, sekä myöhemmin liittyneistä laulaja Scott "Wino" Weinrichistä ja rumpali Henry Vazquezista. Yhtyettä pidetään yleisesti yhtenä varhaisista doom metal -yhtyeistä.
Sterkfontein
Sterkfontein on kalkkikiviluolien sarja Gautengin provinssissa Etelä-Afrikassa. Luolat ovat olleet paleontologien ja antropologien kiinnostuksen kohteina, sillä niistä on löytynyt varhaisten ihmisapinoiden jäänteitä. Sterkfontein on yhdessä parin läheisen fossiilien löytöpaikan kanssa Unescon maailmanperintöluettelon kohde.
Sterkfontein sijaitsee kukkulalla Rietspruitjoen eteläpuolella. Sieltä on löytynyt ihmisapinoiden jäänteitä noin 3,5–1,5 miljoonan vuoden takaa. Robert Broom löysi sieltä 1936 ensimmäisen aikuisen "Australopithecus africanus" -jäännöksen. Sterkfonteinista on kaivettu noin 500 luetteloitua kohdetta. Niistä pääosa on "Australopithecus africanus" -lajin jäännöksiä, mutta lisäksi on löytynyt "Paranthropus robustus"- ja "Homo habilis" -lajien luita. Lisäksi luolista on kaivettu tuhansia työkaluja, jotka ovat vierinkivi- ja Acheulin kulttuurien valmistamia, tuhansia eläinten jäänteitä ja fossilisoitunutta puuta.
Witwatersrandin yliopisto omistaa luolat, ja se tekee nykyään pääosan kaivauksista alueella. Luolat ovat myös suosittu matkailukohde, ja sinne on rakennettu ravintola ja kokoustila sekä polkuja ja informaatiotauluja luolastoon. Näyttelytiloissa esitellään muun muassa luolageologiaa, nisäkkäitä, ihmisfossiileja, fossiloitumisprosessia ja paleobotaniikkaa.
2-kloorifenoli
2-kloorifenoli on palava orgaaninen yhdiste, joka huoneenlämmössä esiintyy olomuodoltaan värittömänä nesteenä, joilla on tunnusomainen haju. Sen kemiallinen kaava on CHClO ja rakennekaava CHClOH. 2-kloorifenolista käytetään myös nimiä "o-kloorifenoli", "orto-kloorifenoli", "2-kloori-1-hydroksibentseeni" ja "2-hydroksiklooribentseeni".
2-kloorifenolin moolimassa on 128,56 g/mol, sulamispiste 9,3-9,8 °C, kiehumispiste 175 °C, tiheys 1,3 g/cm (vesi = 1,0 g/cm), leimahduspiste 64 °C (c.c.) ja CAS-numero 95-57-8. Aine liukenee veteen 20 °C:n lämpötilassa 2,85 g/100ml. Lyhytaikainen altistuminen 2-kloorifenolille voi ärsyttää voimakkaasti silmiä, ihoa ja hengitysteitä. Aerosolin hengittäminen voi aiheuttaa keuhkopöhön ja aineelle altistumisesta voi seurata vaikutuksia keskushermostossa. 2-kloorifenoli on myrkyllistä vesieliöille ja sen höyry on ilmaa raskaampaa.
2-kloorifenolia valmistetaan klooraamalla fenolia. Tässä prosessissa muodostuu myös 4-kloorifenolia. 2-kloorifenolin muodostumista suosivat poolittomien liuottimien, kuten halogeenialkaanien käyttö, sekä etikkahappoanhydridin läsnäolo tai natriumhypokloriitin tai tert-butyylihypokloriitin käyttö klooraavana reagenssina. Yhdistettä voidaan valmistaa myös hydrolysoimalla o-diklooribentseeniä.
Bengt Lagercrantz
Carl Fredrik Bengt Lagercrantz (12. maaliskuuta 1887 Djursholm – 22. heinäkuuta 1924 Djursholm) oli ruotsalainen ampuja. Hän kilpaili vuoden 1920 kesäolympialaisissa Antwerpenissä ja sai siellä hopeaa 100 metrin hirven parilaukauksen joukkuekilpailussa. Lisäksi hän sijoittui sen kertalaukauksen joukkuekilpailussa neljänneksi.
Language Creation Society
Language Creation Society (LCS) on kalifornialainen voittoa tavoittelematon järjestö, joka tukee keinotekoisten kielten luomista ja tiedottaa niistä suurelle yleisölle. Järjestö myös tarjoaa palveluksiaan medialle keinotekoisten kielten luomisessa. LCS:n tai sen jäsenten tunnetuimpiin toimeksiantoihin kuuluvat Taru sormusten herrasta -elokuvatrilogian haltioiden kielen konsultointi (Bill Welden) ja Game of Thrones -fantasiasarjan dothrakin kielen luominen (David J. Peterson). Järjestö on perustettu vuonna 2007.
Cherwell
Cherwell on 64 kilometriä pitkä joki Northamptonshiren ja Oxfordshiren kreivikuntien alueella Englannissa. Joki saa alkunsa Hellidonissa Northamptonshiressa ja virtaa kohti Oxfordia, jossa se yhdistyy Thamesiin.
Joki tunnetaan Oxfordin yliopiston opiskelijoiden suosimana soutupaikkana.
Curtis John Guillory
Curtis John Guillory (s. 18. syyskuuta 1943) on yhdysvaltalainen roomalaiskatolinen piispa. Hänet vihki Jumalan Sanan seuran papiksi Carlos Ambrosio Lewis Tullock 16. joulukuuta 1972. Hänet nimitettiin Galveston-Houstonin hiippakunnan vihkipiispaksi sekä Stagnumin titulaaripiispaksi 29. joulukuuta 1987, ja piispaksi vihkiminen seurasi 19. helmikuuta 1988. Pääkonsekraattorina toimi Joseph Anthony Fiorenza, jota avustivat Philip Matthew Hannan ja James Terry Steib.
Guillory sai 2. kesäkuuta 2000 nimityksen Beaumontin piispaksi, jonka virkaan hänet asetettiin 28. heinäkuuta.
Flanderin ympäriajo 2012
Flanderin ympäriajo 2012 oli järjestyksessään 96. maantiepyöräilyn Flanderin ympäriajo. Se käytiin 256 kilometrin reitillä Brüggestä Oudenaardeen 1. huhtikuuta 2012.
Kilpailun reitti oli muuttunut huomattavasti aiemmista vuosista. Maalipaikka oli vaihtunut Meerbekestä Oudenaardeen. Kuuluisa Muur van Geraardsbergenin nousu oli jäänyt reitiltä pois, sen sijaan Oude Kwaremontin ja Paterbergin nousut ajettiin kolmeen kertaan kilpailun loppupuolella.
Tom Boonen voitti Flanderin ympäriajon ennätystä sivunneen kolmannen kerran kukistettuaan loppukirissä irtiottokumppaninsa Filippo Pozzaton ja Alessandro Ballanin. Kolmikko oli lähtenyt irti 18 kilometriä ennen maalia. Voittajasuosikkeihin kuulunut Fabian Cancellara joutui keskeyttämään murrettuaan solisluunsa kaatumisen seurauksena.
Lähde: Cyclingnews
Kilpailussa olivat mukana seuraavat 25 joukkuetta:
EFAF
European Federation of American Football oli amerikkalaisen jalkapallon lajiliitto Euroopassa, joka kattoi eurooppalaiset kansalliset lajiliitot. Lajiliittoon kuului 24 jäsenmaata, kaksi väliaikasta jäsenmaata neljä tarkkailevaa maata ja yksi kumppanuusmaa. EFAF oli lajin maailmanliiton eli IFAF:n jäsen.
EFAF perustettiin vuonna 1993 entisen EFL-liiton lopetettua toimintansa. Maailmanliitto päätti lakkauttaa maanosien lajiliitot 2012, mikä johti riitaan EFAF:in ja IFAF:in välillä. Osapuolet sopivat riidan vuonna 2014 ja EFAF:in toiminta siirrettiin maailmanliitolle samalla kun EFAF lakkautettiin.
EFAF järjesti useita kansainvälisiä kilpailuja. Liitto organisoi Euroopan-mestaruuskilpailut ja nuorten Euroopan-mestaruuskilpailut neljän vuoden välein. Lisäksi liitto järjesti seurajoukkueille vuosittain Euroopan liigan ja EFAF-Cupin.
Joseph Anthony Galante
Joseph Anthony Galante (s. 2. heinäkuuta 1938 Philadelphia) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 16. toukokuuta 1964. Hänet nimitettiin San Antonion arkkihiippakunnan vihkipiispaksi sekä Equiliumin titulaaripiispaksi 13. lokakuuta 1992, ja piispaksi vihkiminen seurasi 11. joulukuuta. Pääkonsekraattorina toimi Patrick Fernández Flores, jota avustivat Francis Bible Schulte ja Francis Xavier DiLorenzo.
5. huhtikuuta 1994 Galante sai nimityksen Beaumontin piispaksi, joksi hänet asetettiin 9. toukokuuta. Hänet nimitettiin 23. marraskuuta 1999 ja asetettiin 14. tammikuuta 2000 Dallasin koadjuuttoripiispaksi.
Galante sai 23. maaliskuuta 2004 nimityksen Camdenin piispaksi, ja tähän virkaan hänet asetettiin 30. huhtikuuta.
Thomas George Doran
Thomas George Doran (20. helmikuuta 1936 Rockford, Illinois – 1. syyskuuta 2016 Rockford, Illinois) oli yhdysvaltalainen roomalaiskatolinen piispa. Hänet vihittiin papiksi Rockfordin hiippakuntaan 20. joulukuuta 1961 ja nimitettiin sen piispaksi 19. huhtikuuta 1994. Piispaksi vihkiminen seurasi 24. kesäkuuta. Pääkonsekraattorina toimi Joseph Louis Bernardin, jota avustivat Arthur Joseph O’Neill ja Joseph Anthony Galante. Doran jäi eläkkeelle 20. maaliskuuta 2012.
Arthur Joseph O’Neill
Arthur Joseph O'Neill (14. joulukuuta 1917 East Dubuque – 27. huhtikuuta 2013) oli yhdysvaltalainen roomalaiskatolinen piispa. Hänet vihittiin papiksi Rockfordin hiippakuntaan 27. maaliskuuta 1943 ja nimitettiin sen piispaksi 19. elokuuta 1968. Piispaksi vihkiminen seurasi 11. lokakuuta. Pääkonsekraattorina toimi Luigi Raimondi, jota avustivat Leo Binz ja James Joseph Byrne.
O'Neill jäi eläkkeelle 19. huhtikuuta 1994.
Joseph Anthony Pepe
Joseph Anthony Pepe (s. 18. kesäkuuta 1942 Philadelphia) on yhdysvaltalainen roomalaiskatolinen piispa. Hänet vihki papiksi Philadelphian arkkihiippakuntaan John Joseph Krol 16. toukokuuta 1970. Hänet nimitettiin Las Vegasin piispaksi 6. huhtikuuta 2001, ja piispaksi vihkiminen seurasi 31. toukokuuta. Pääkonsekraattorina toimi William Joseph Levada, jota avustivat Michael Jarboe Sheehan ja Joseph Anthony Galante.
James Terry Steib
James Terry Steib (s. 17. toukokuuta 1940) on yhdysvaltalainen roomalaiskatolinen piispa. Hänet vihittiin Jumalan Sanan seuran papiksi 6. tammikuuta 1967 ja nimitettiin Saint Louisin arkkihiippakunnan vihkipiispaksi sekä Fallaban titulaaripiispaksi 6. joulukuuta 1983. Piispaksi vihkiminen seurasi 10. helmikuuta 1984. Pääkonsekraattorina toimi John Lawrence May, jota avustivat George Joseph Gottwald ja Charles Roman Koester.
Steib sai 24. maaliskuuta 1993 nimityksen Memphisin piispaksi.
Antero Järvinen
Yrjö Antero Järvinen (s. 1952) on Helsingin yliopiston Kilpisjärven biologisen tutkimusaseman pitkäaikainen johtaja vuodesta 1991 lähtien. Koulutukseltaan hän on filosofian tohtori ja toimii eläintieteen dosenttina. Järviselle myönnettiin oikeus professorin arvonimeen vuonna 2005 siksi ajaksi kun hän toimii Kilpisjärven biologisen aseman johtajana. Järvinen on kirjoittanut useita luontoaiheisia kirjoja.
Alkeenien metateesi
Alkeenien metateesi on katalysoitu kemiallinen reaktio, jossa alkeenien substituentit vaihtavat paikkaa, esim.:
Reaktioon tarvittava katalyytti on metallikarbeenikompleksi, esim. Grubbsin katalyytti (PPh)ClRu=CHCH=CHPh.
Reaktion mekanismin selvittämisestä annettiin vuoden 2005 Nobelin kemianpalkinto. Vinyylialkeeneille se on seuraava. Karbeenikompleksi (M=CHCHR) muodostaa lähtöainealkeenin (RCHCH) kanssa metallasyklobutaanin (neliatominen rengas, jossa yksi metalli), joka hajoaa takaisin alkeeniksi ja karbeenikompleksiksi, paitsi että substituentit ovat vaihtaneet paikkaa: tuote on alkeeni RCHCHR ja metallikarbeenikompleksi M=CH. Kun kompleksi vaihtaa samalla tavalla karbeeninsa, muodostuu eteeniä ja lisää R-kompleksia, joka aloittaa syklin alusta. Lopulta kaikki R-vinyylialkeeni on muuttunut raskaammaksi RR-alkeeniksi ja eteeniksi, joka kaasuna haihtuu pois ja ajaa reaktion loppuun asti.
Menetelmä on yksi niistä tärkeistä reaktioista, jolla pienemmistä molekyyleistä voi rakentaa suurempia.
Timo Kivimäki
Timo Antero Kivimäki on Kööpenhaminan yliopiston kansainvälisen politiikan professori. Hän toimi aiemmin tutkijana Kööpenhaminassa Aasia-instituutissa, josta hän siirtyi 2010 yliopistoon. 1990-luvulla hän työskenteli Helsingin yliopistossa valtio-opin ja kansainvälisen politiikan professorina. Hän on toiminut asiantuntijana muun muassa Martti Ahtisaaren rauhanhankkeissa, ja hän kertoo toimineensa monien järjestöjen konsulttina ja neuvonantajana. Vuoden 2013 alusta hänet on palkattu Helsingin yliopistoon viransijaiseksi maailmanpolitiikan lehtoriksi.
Kivimäki on valmistunut Helsingin yliopistosta valtiotieteiden kandidaatiksi 1985, lisensiaatiksi 1989 ja filosofian tohtoriksi kansainvälisestä politiikasta 1993.
Tanskan turvallisuuspalvelu Politiets Efterretningstjeneste on tutkinut hänen toimintaansa, ja hänen epäillään toiminnallaan helpottaneen Venäjän tiedustelupalvelun FSB:n vakoilua Tanskassa. Kuulustelut päättyivät maaliskuussa 2011, syytteestä ilmoitettiin 28. maaliskuuta 2012, ja salaisena pidettävä oikeudenkäynti alkoi 8. toukokuuta Nimettömänä pysyttelevä diplomaatti on luonnehtinut Kivimäen työtä juuri tältä kannalta riskialttiiksi.
Kivimäkeä syytettiin muun muassa siitä että hän on antanut venäläisille opiskelijoiden ja tutkijoiden nimiä. Kivimäen mukaan tutkijat oli tarkoitettu akateemisen seminaarin jäseniksi arktisia alueita koskevien virallisten neuvottelujen alla. Kivimäki tuomittiin 31. toukokuuta viideksi kuukaudeksi ehdottomaan vankeuteen.
Helsingin yliopisto julkaisi sivuillaan kannanoton Kivimäen puolesta.
Kesäbaustaa
"Kesäbaustaa" on rap-artisti Uniikin 1. kesäkuuta 2011 julkaistu toinen single hänen kolmannelta sooloalbumiltaan "Suurempaa".Uniikki Discogs-sivustolla.
Sylvi-myrsky
Sylvi-myrsky (kutsutaan myös nimellä "Sylvin päivän myrsky") oli ukkosmyrsky, joka iski Etelä- ja Länsi-Suomeen sunnuntaina 8. elokuuta vuonna 2010. Se oli neljäs ja viimeisin heinä-elokuun vaihteessa kymmenen päivän sisällä Suomessa raivonneista myrskyistä. Asta-, Veera-, Lahja- ja Sylvi-myrskyjen vahingot olivat yhteensä 81,5 miljoonaa euroa. Sylvi-myrskyn osuus vahingoista oli toiseksi suurin, 15,1 miljoonaa euroa. Myrsky vaati yhden kuolonuhrin.
Sylvi-myrsky oli Baltiassa kehittynyt voimakas ukkosrintama, joka saapui 100 kilometrin levyisenä MCS-järjestelmänä Suomenlahden rannikolle, edeten sieltä syvälle sisämaahan. Ilmatieteen laitos varoitti viranomaisia lähestyvästä myrskystä erityisellä "VAARA"-tiedotteella, mutta se jätettiin huomiotta joka puolella maata. Rajun ukonilman ja tuulenpuuskien lisäksi myrskyyn liittyi voimakkaita syöksyvirtauksia.
Sylvi-myrsky kaatoi puita ja repi rakennusten kattoja laajoilla alueilla Uudellamaalla, Kymenlaaksossa, Hämeessä, Etelä-Savossa, Pirkanmaalla, Satakunnassa ja Pohjanmaalla. Lisäksi sähköt katkesivat useilta tuhansilta talouksilta.
Syöksyvirtaukset aiheuttivat suurinta tuhoa Porissa. Kirjurinluodon areenalla oli käynnissä yli 40 000 katsojan Sonisphere-festivaali syöksyvirtauksen iskiessä konserttipaikalle. Noin 40 ihmistä sai eriasteisia vammoja, yksi loukkaantuneista menehtyi myöhemmin sairaalassa.
Plevenin alue
Plevenin alue () on Bulgarian alue maan pohjoisosassa ja sillä on yhteistä rajaa Romanian kanssa. Plevenin alue on jaettu yhteentoista kuntaan. Tonavan ylänkö sijottautuu osittain alueelle. Alueen halki virtaavat joet Iskar, Vit ja Osam.
Ulkopuolelle
"Ulkopuolelle" on suomalaisen rap-artisti Uniikin neljäs ja viimeinen single hänen kolmannelta studioalbumiltaan "Suurempaa". Kappaleella vierailee Tasis.Uniikki Discogs-sivustolla.
Pariisi–Roubaix 2012
Pariisi–Roubaix 2012 oli järjestyksessään 110. maantiepyöräilyn Pariisi–Roubaix-kilpailu. Se käytiin 257,5 kilometrin reitillä Compiègnesta Roubaix'hen 8. huhtikuuta 2012. Tom Boonen voitti kilpailun ajettuaan viimeiset 52 kilometriä yksin kärjessä. Sébastien Turgot sijoittui toiseksi kukistettuaan maalikamerakuvan perusteella Alessandro Ballanin. Boonen nousi neljännellä Pariisi–Roubaix'n voitollaan kilpailun useimmin voittaneeksi pyöräilijäksi yhdessä Roger De Vlaeminckin kanssa.
Lähde: Cyclingnews
Kilpailussa olivat mukana seuraavat 25 joukkuetta:
Pyrkiny vähentää
"Pyrkiny vähentää" on suomalaisen rap-artisti Cheekin 16. tammikuuta 2012 julkaistu ensimmäinen single hänen seitsemänneltä studioalbumiltaan "Sokka irti". Kappaleella vierailee Spekti ja sen on tuottanut Sakke Aalto.
Kappaleesta on julkaistu myös musiikkivideo.
Albanian maakunnat
Albanian maakunnat ovat Albanian ylin aluehallinnon yksikkö. Maa on jaettu kahteentoista maakuntaan (, lausutaan "qark"). Maakunnat jakautuvat edelleen kuntiin.
Albanian maakunnat on perustettu vuonna 2000. Niitä edelsivät kaksitoista prefektuuria (alb. "prefekturë"), jotka vastasivat alueiltaan nykyisiä maakuntia.
Albanian piirikunnat
Albania jaettiin vuoteen 2000 saakka 36 piirikuntaan (). Piirikunnat kuuluivat edelleen prefektuureihin, joita oli kaksitoista. Nykyisin prefektuurit on korvattu maakunnilla.
Porin kaupunkitulva
Porin kaupunkitulva oli 12. elokuuta 2007 Porissa sattunut rankkasadetulva. Se vahingoitti yli tuhatta kiinteistöä, niiden irtaimistoa ja suurta määrää ajoneuvoja. Kyseessä oli Suomen kaikkien aikojen suurin kaupunkitulva.
Tulvan aihettanut rankkasade alkoi sunnuntaina 12. elokuuta noin kello 16.00 ja kesti vajaat kolme tuntia. Sinä aikana sadanta oli arvioiden mukaan 100-130 mm. Tarkkaa tietoa sademäärästä ei ole, koska se rajoittui kapealle alueelle Porin keskustaan ja läheisiin kaupunginosiin, jolla ei sijaitse Ilmatieteen laitoksen virallisia mittauspisteitä. Kolmen tunnin aikana satanut määrä oli kuitenkin suurempi kuin koko elokuun keskimääräinen sademäärä alueella. Yhtä voimakasta sadetta esiintyy Suomessa keskimäärin kerran 100-300 vuoden aikana, ja todennäköisyys sellaisen osumiselle Porin kokoisen taajaman kohdalle on vain kerran tuhannessa vuodessa.
Rankkasateen seurauksena kaupungin viemäriverkosto täyttyi nopeasti ja kadut alkoivat tulvia. Niillä oli paikoitellen vettä jopa useita kymmeniä senttimetrejä. Valtatie 2:n alikulkutunnelit täyttyivät, minkä johdosta muun muassa Satakunnan keskussairaala jäi osittain eristyksiin. Rakennusten kellareihin tunkeutui hulevesiä sekä myös jätevesiä viemäröinnin kautta. Pintavesiä pääsi rakennuksiin myös suoraan oviaukoista ja ajoluiskista. Pelastuslaitos sai yhteensä noin 300 pumppauspyyntöä, mutta kaikkia pyyntöjä ei saatu kirjattua soittojen valtavan määrän vuoksi. Siivous- ja kuivaustyöt kiinteistöissä jatkuivat pahimmillaan useita kuukausia. Kalustoa ja työntekijöitä tuotiin paikalle myös muualta Suomesta.
Tulvan taloudelliset vahingot kohosivat yhteensä 21,7 miljoonaan euroon. Porin kaupungin omille kiinteistöille aiheutui yli kahden miljoonan euron vahingot. Koska suomalaisissa vakuutusehdoissa tulvariskit ovat yleensä poissuljettuja, maksoivat vakuutusyhtiöt korvauksia vain noin kahdeksan miljoonaa euroa. Porin kaupunki anoi valtiolta korvauksia tulvavahingoista, mutta niitä ei kuitenkaan aluksi maksettu, koska lainsäädäntö mahdollisti vain vesistötulvien korvaamisen. Lopulta kaupunki kuitenkin sai valtiolta harkinnanvaraista korvausta.
Suurkilpailu (raviurheilu)
Suurkilpailuksi kutsutaan ravikilpailua, jossa palkintosumma on huomattavasti normaalitasoa korkeampi. Suurkilpailut voivat olla avoimia kaikille saman rodun hevosille tai ne voivat olla rajattuja iän, sukupuolen tai syntymämaan mukaan. Jotkut suurkilpailuista ovat ennakkomaksullisia kilpailuja. Niissä osa palkintosummasta kerätään kilpailuun ilmoitetuilta hevosilta osallistumismaksuina.
Suomen Hippoksen sääntöjen mukaan suurkilpailun ensimmäisen palkinnon pitää olla vähintään 15 000 euroa. Kilpailun järjestämiseen pitää lisäksi olla Suomen Hippoksen hallituksen lupa. Jokainen maakuntarata järjestää yleensä vähintään 2-3 suurkilpailua vuodessa.
Suomen suuripalkintoisin kilpailu on Vermossa juostava Finlandia-ajo, jonka ensimmäinen palkinto vuonna 2012 oli 110 000 euroa. Muita suurimpia kilpailuja ovat Kouvolan Kymi Grand Prix, Seinäjoen Prix d'Etain Royal, Mikkelin St. Michel sekä klassiset ikäluokkakilpailut Derby ja Kriterium.
Vanhin ja perinteisin suurkilpailu Suomessa on vuodesta 1924 lähtien ratkottu Ravikuninkuus. Lämminveristen puolella vanhin on vuonna 1962 ensimmäisen kerran järjestetty Suomen Mestaruus.
Euroopan raviliitto UET on jakanut kansainväliset suurkilpailut kolmeen eri ryhmään; Grand Slam, Group I ja Group II. Grand Slamiin kuuluvat Euroopan neljä suurinta kilpailua; Pariisin Prix d'Amerique, Tukholman Elitloppet, Napolin Lotteria ja Oslon Oslo Grand Prix. Group I:n ensimmäisen palkinnon pitää olla vähintään 150 000 euroa ja Group II:n 50 000. Group I-kilpailuja juostaan Euroopassa vuonna 2012 36 kappaletta ja Group II-kilpailuja 65. Kunkin maan omille hevosille rajattuja ikäluokkakilpailuja ei lasketa mukaan.
Suomesta Group II:n kuuluvat Finlandia-ajo, Kymi GP, Prix Etain Royal sekä St. Michel.
Milano – San Remo 2012
Milano – San Remo 2012 oli järjestyksessään 103. maantiepyöräilyn Milano – San Remo -kilpailu. Se käytiin 298 kilometrin reitillä Milanosta San Remoon 17. maaliskuuta 2012. Simon Gerrans voitti kilpailun kukistettuaan loppukirissä irtiottokumppaninsa Fabian Cancellaran ja Vincenzo Nibalin.
Lähde: Cyclingnews
Kilpailussa olivat mukana seuraavat 25 joukkuetta:
Risto Kangas-Ikkala
Risto Kangas-Ikkala (s. 1937) on diplomi-insinööri, yritysjohtaja ja merkittävä toimija Suomen rakennusviennin alalla erityisesti 1970-1980-luvulla.
Kangas-Ikkala johti suomalaisten rakennusyritysten yhteisyritystä Finn-Stroita 16 vuotta. Finn-Stroi rakensi suururakoita Kostamukseen ja Svetogorskiin.
Teräsbetoni (täsmennyssivu)
Teräsbetoni voi tarkoittaa ainakin seuraavia:
Polar-Yhtymä
Polar-Yhtymä, vuoteen 1992 Polar-rakennusyhtiöt, oli vuonna 1964 perustettu rakennusalan yritysyhtymä. Emoyhtiö muodostettiin 1952 perustetusta Rakennus- ja Insinööritoimisto Yrjö Karjalaisesta. Yhtymään kuului tytäryhtiöitä ja paikallisia yrittäjäyhtiöitä.
Nimen muuttuessa Polar-yhtymäksi rakennustuotantoa varten perustetiin Polar-Rakennus. Alkuvuodesta 1993 pääosa leasingomaisuudesta, kiinteistöjä ja tytär- ja osakkuusyhtiöiden osakkeita myytiin, ja maaliskuussa 1993 yhtymä anoi velkasaneeraukseen, joka päättyi 2001. Vuoden 1992 liikevaihto oli 4,7 miljardia markkaa, ja henkilöstöä 4 000.
Rakennustoiminta myytiin 1998 Skanska Oy:lle, ja yritys keskittyi sijoitustoimintaan nimellä Polar Kiinteistöt Oyj (1999).
Saksalainen "IVG Immobilien AG" osti Polar Kiinteistöt Oyj:n itselleen 2003–2004. IVG hankki ensin osake-enemmistön myyjiltä, jotka olivat Cervuctum, Nordea, UPM-Kymmene, Wärtsilä, Partek ja SOK. Ostoa seurasi lunastustarjous ja sen jälkeen pakollinen lunastusmenettely, jossa vähemmistöön jääneet osakkaat joutuivat luopumaan osakkeistaan. Yhtiön nimeksi tuli 2006 IVG Polar.
Anton Slepyšev
Anton Vladimirovitš Slepyšev (, s. 13. toukokuuta 1994 Penza, Venäjä) on venäläinen jääkiekkoilija, pelipaikaltaan laitahyökkääjä. Hän pelaa NHL-liigan Edmonton Oilersissa, jonne siirtyi kesällä 2015 Salavat Julajev Ufasta.
Slepyšev varattiin vuoden ensimmäisenä pelaajana. Edmonton Oilers varasi hänet vuoden 88:ntena pelaajana.
Slepyšev oli Venäjän joukkueen kapteeni vuoden 2012 alle 18-vuotiaiden MM-kilpailuissa.
Braden Holtby
Braden Holtby (s. 16. syyskuuta 1989 Lloydminster, Saskatchewan) on kanadalainen jääkiekkoilija ja Stanley Cup voittaja. pelipaikaltaan maalivahti. Hän pelaa tällä hetkellä NHL-liigan Washington Capitalsissa.
Washington Capitals varasi WHL-junioriliigan Saskatoon Bladesissa pelanneen Holtbyn vuoden kolmannella kierroksella, 93. pelaajana. Hän teki NHL-debyyttinsä marraskuussa 2010 ottelussa Boston Bruinsia vastaan.
Braden Holtby on Washington Capitalsin selkeä ykkösmaalivahti. Kakkosmaalivahtina Washingtonissa pelaa saksalainen Philipp Grubauer. Kaudella Holtby torjui runkosarjassa 48 voittoa, mikä on jaettu NHL:n yhden kauden voittoennätys Martin Brodeurin kanssa.
Kosmos 305
Kosmos 305 () oli Neuvostoliiton Luna-kuuohjelmaan kuulunut epäonnistunut kuuluotain, joka lähetettiin matkaan 22. lokakuuta 1969 Baikonurin avaruuskeskuksesta. Kosmos 305 oli aiemman Luna 15 -luotaimen kaltainen Luna Ye-8-5 -tyypin kuuluotain, jonka oli tarkoitus tehdä pehmeä laskeutuminen Kuun pinnalle, kerätä näyte Kuun pinnalta ja palata takaisin maahan. Kantoraketin ylimmän Blok-D-vaiheen vika jätti luotaimen kuitenkin matalalle maata kiertävälle radalle, josta ilmakehän kitka pudotti sen ennen kuin luotain ehti tehdä yhtä kokonaista kierrosta maan ympäri. Epäonnistumisen salaamiseksi luotaimelle annettiin Kosmos-sarjan satelliittitunnus eikä sen todellista tehtävää myönnetty julkisesti.
Kosmos 305 oli Luna Ye-8-5 -tyypin näytteenhakijaluotain, ja sen sarjanumero oli 404. Luotaimen kokonaismassa oli noin 5 600 kg. Siinä oli noin neljä metriä halkaisijaltaan oleva tukirakenne, johon oli kiinnitetty laskeutumistukijalat, neljä pallomaista polttoainesäiliötä ja rakettimoottorit. Näytteiden ottoa varten luotaimessa oli robottikäsivarsi ja stereokamerajärjestelmä. Lisäksi mukana oli säteilymittari. Pallomainen paluuvaihe näytteiden maahan kuljettamiseen oli ylimpänä.
Kosmos 305 oli neljäs Luna-ohjelman näytteenhakijaluotain. Ensimmäinen oli epäonnistunut laukaisussa kesäkuussa 1969 pääsemättä kiertoradalle asti. Luna 15 oli murskaantunut Kuun pintaan tunteja ennen Yhdysvaltojen Apollo 11 -kuulennon lähtöä paluumatkalle Kuusta kohti maata. Kuukautta aiemmin laukaistu Kosmos 300 oli myös jäänyt kiertoradalle Blok-D-vaiheen petettyä.
Kosmos 305 laukaistiin Baikonurin avaruuskeskuksesta Proton 8K82K -raketin ja Blok-D-kiihdytysvaiheen yhdistelmällä 22. lokakuuta 1969. Proton-raketti toimi ongelmitta, ja lähtö sujui mallikkaasti aina Blok-D-vaiheen ensimmäiseen polttoon, jolloin luotain asettui maan kiertoradalle odottamaan Blok-D-vaiheen toista polttoa, joka olisi saanut luotaimen Kuuhun vievälle radalle. Raketin ohjausjärjestelmässä ollut ohjelmointivirhe aiheutti kuitenkin toimintavirheen ja yhteyden menetyksen. Luotain putosi Australian yllä ennen kuin se ehti tehdä yhtä täyttä kierrosta maan ympäri.
Flint
Flint voi viitata ainakin seuraaviin asioihin:
Fortuna-kortteli
Fortuna-kortteli on Läntisen Ranta­kadun, Aura­kadun, Linnan­kadun ja Kristiinan­kadun välinen kortteli Turun keskustassa.
Fortuna-korttelista kehitetään ainutlaatuinen kauppakortteli, matkailukohde ja vapaa‐ajanviettopaikka. Sinne on tulossa muun muassa erilaisia musiikkitapahtumia ja käsityön, designin ja muodin yrityksiä. Tavoitteena on luoda Turun keskustaan kaupallinen designkeskus, jossa alueen kulttuuri esittäytyy kuluttajille.
Fortuna-korttelin kehittämishankkeessa 1.10.2010–30.6.2012 selvitettiin rakennusten kunto, tehtiin korjaussuunnitelma, luotiin liiketoimintakonsepti ja järjestettiin yleisölle maksuttomia tapahtumia. Nyt meneillään olevassa hankkeessa 1.1.2013–31.12.2014 puolestaan kehitetään sekä Fortunan että Logomon toimintakonseptia nimenomaan yritysten ja kaupungin yhteistyön näkökulmasta. Kolmena kesänä järjestettyjen kymmenien tapahtumien myötä tuhannet ihmiset ovat ”löytäneet” korttelin.
Kehittämishankkeista on vastannut Turun Seudun Kehittämiskeskus ja yhteistyössä ovat olleet mm. Turun kaupungin kiinteistöliikelaitos, korttelissa toimivia yrityksiä ja Museokeskus.
Hankkeet ovat saaneet/saavat rahoitusta Varsinais-Suomen liitolta (EAKR), Turun Seudun Kehittämiskeskukselta ja Turun kaupungilta.
Jussi Simula
Jussi Simula (s. 28. tammikuuta 1985) on suomalainen hiihtäjä. Hän edustaa Jämsänkosken Ilvestä.
Simula on voittanut urallaan hiihdon SM-kilpailuissa viestissä hopeaa vuosina 2012 ja 2013, sekä henkilökohtaisen SM-pronssin Kontiolahden vapaan 50 km:n kilpailussa 2013.
Simula on kilpaillut myös hiihtosuunnistuksessa. Hänellä on hiihtosuunnistuksen nuorten MM-kilpailuista viestistä kultaa ja pronssia ja henkilökohtaisilta matkoilta hopeaa ja pronssia.
Oulun seudun koulutuskuntayhtymä
Oulun seudun koulutuskuntayhtymä (Osekk) on kahdeksan kunnan omistama koulutuskuntayhtymä, joka järjestää ammatillista koulutusta Oulun seudulla ja Koillismaalla (Oulun seudun ammattiopisto) Pohjois-Pohjanmaalla.
Osekkin jäsenkunnat ovat Hailuoto, Ii, Kempele, Liminka, Lumijoki, Muhos, Oulu ja Tyrnävä.
Evenlode
Evenlode on noin 64 kilometriä pitkä Thamesin sivujoki Gloucestershiren ja Oxfordshiren kreivikuntien alueilla Englannissa. Joki saa alkunsa Moreton-in-Marshin lähistöllä Cotswoldsin kukkuloilla ja virtaa kaakkoon Stow-on-the-Woldin, Charlburyn, Bladonin ja Cassingtonin pikkukaupunkien halki. Bladonissa Evenlodeen liittyy sen suurin sivujoki Glyme. Evenlode laskee Thamesiin noin viiden kilometrin päässä Oxfordista.
Hilaire Belloc mainitsee Evenloden muutamissa runoissaan.
Himos Leitner
Himos Leitner on alppihiihtokilpailu, jossa lajeina on suurpujottelu ja super-G. Kilpailu pidetään Himoksella.
Korholan kartano
Korholan Kartano eli Korholan hovi on Rautalammilla sijaitseva kartano, joka on nykyisin matkailukäytössä. Tilan maat olivat laajimmillaan 1900-luvun alussa, jolloin sen koko oli 2 061 hehtaaria. Kartanon oli perustanut Birger Westzynthius (k. 1877) nimellä Korholan hovi. Hän kehitti tilaa voimakkaasti ja rakennutti rakennukset 1870. Vuonna 1891 kartanon osti Adolf Peura, ja 1906 tila siirtyi hänen pojalleen Heikki Peuralle.
Kartanon meijeri tuotti voita vientiin, vuonna 1890 muun muassa Tanskaan ja Englantiin. 1890 meijeriin hankittiin sitä varten separaattori, ja voin valmistukseen ostettiin maitoa ja kermaa tilan ulkopuolelta. Muutaman vuoden meijerissä toimineesta meijerikoulusta valmistui neljä meijerikköä vuodessa.
Heikki Peuran vaimo Aina Peura perusti Rautalammin museon. Hänen isänsä oli kansanrunoilija Albert Kukkonen, jolta periytyi arvostus vanhan kulttuuripitäjän historiaan.
Ihminen, poliittinen eläin
Ihminen, poliittinen eläin on Mikko Lahtisen vuonna 2002 julkaisema kirja. Teoksen julkaisi Vastapaino.
Tristram Shandy – elämä ja mielipiteet
Tristram Shandy – elämä ja mielipiteet ("The Life and Opinions of Tristram Shandy, Gentleman") on Laurence Sternen kirjoittama romaani. Kirja julkaistiin yhdeksänä erillisenä niteenä, joista kaksi ensimmäistä julkaistiin vuonna 1759. Loput niteet julkaistiin seuraavan seitsemän vuoden aikana (niteet 3 ja 4 v. 1761; niteet 5 ja 6 v. 1762; niteet 7 ja 8 v. 1765; nide 9 v. 1767). Kirjassa sen päähenkilö Tristram Shandy kertoo omaa elämäntarinaansa.
Michael Winterbottom ohjasi kirjan pohjalta elokuvan "" ("A Cock and Bull Story") vuonna 2006.
Suomeksi "Tristram Shandyn" julkaisi WSOY vuonna 1998. Käännöksen teki Kersti Juva.
John Joseph Paul
John Joseph Paul (17. elokuuta 1918 – 5. maaliskuuta 2006) oli yhdysvaltalainen roomalaiskatolinen piispa. Hänet vihki papiksi La Crossen hiippakuntaan William Richard Griffin 24. tammikuuta 1943. Hänet nimitettiin La Crossen vihkipiispaksi sekä Lambaesiksen titulaaripiispaksi 17. toukokuuta 1977. Piispaksi vihkiminen seurasi 4. elokuuta. Pääkonsekraattorina toimi Frederick William Freking, jota avustivat Arthur Joseph O'Neill ja Mark Francis Schmitt.
Paul sai 14. lokakuuta 1983 nimityksen La Crossen piispaksi, jonka virkaan hänet asetettiin 5. joulukuuta. Hän jäi eläkkeelle 10. joulukuuta 1994.